
এক 
মাদেরিয়ার পার্বত্য বনভূমিতে দিনের শেষে আলো-জীধারের 
' লুকোচুরি খেলা আরম্ভ হইয়াছে, ঘন বনানীর দীর্ঘ ছায়াকে 
দীর্ঘতর করিয়। সন্ধ্যার অন্ধকার ধীরে ধীরে নিবিড় হইয়| উঠিতেছে, 
এমন সময় চিতোরের রাণ! মুকুল সেই অরণ্যের এক নিজন 
অংশে নিভৃত নিকুঞ্জে বসিয়া সান্ধ্য উপাসনা করিতেছিলেন। 
তাহার নয়ন নিমীলিত, চিন্তাহীন আননে ভগবতনির্ভরতার 
সুমধুর প্রশান্তি । 
অকস্মাৎ রাণার পশ্চান্দেশে উন্মুক্ত কৃপাণ হস্তে দুইজন আততায়ীর 
আবির্ভাব হইল। তাহাদের . নয়নে প্রতিহিংসার দীপ্তি, চরণে 
নিঃশব্দচারী তস্করের সতর্কতা । উপাদনারত রাণ। তাহাদের 
£ উপস্থিতি অনুভব করিবার পূর্বেই উভয়ের স্বুতীক্ষ তরবারি 
তাহার শিরোদেশে আপতিত হইল । রাণা একবার মাত্র নয়ন 
, মেলিয়। আততায়ীদের দিকে দৃষ্টিক্ষেপ করিবার চেষ্টা করিলেন, 
কিন্ত সে চেষ্টা সফল হইবার পূর্বেই তাহার ছিন্ন মুণ্ড ভূমিতে 
লুটাইয়| পড়িল | 
এই হুই ছুরাচার--চাচ| ও মৈর, att মুকুলেরই ছুই পিতৃব্য ৷ 
কেন তাহারা এই দুষ্ধাৰ্যে রত হইল, সে কথাই এখন বলিতেছি । 


৪ রাণী কুম্ভ 


মাদেরিয়ার অসভ্য ভীলগণ কিছুদিন পূর্বে চিতোরের বিদ্রোহাচরণ 
করায় চিতোরেশ্বর মুকুল স্বয়ং তাহাদের দমন করিবার জন্য 
মাদেরিয়ায় উপস্থিত হইয়াছিলেন। সঙ্গে বহু সৈন্য-সামন্ত, আর 
তাহার ছুই পিতৃব্য--চাচ| এবং মৈর ৷ 

চাচা ও মৈর মুকুলের পিতামহ ক্ষেত্রসিংহের পুত্র হইলেও 
তাহাদের মা ছিলেন এক কাঠ্রিয়ার কন্যা । তাই প্রধান প্রধান 
সামন্তেরা এই ছুই ভাইকে কোন সময়েই তেমন সুনজরে দেখিতেন 
all তদুপরি রাণী মুকুল যখন মাদেরিয়ার যুদ্ধে তাহাদিগকে 
সাতশত সৈন্যের অধিনায়ক করিয়া দিলেন, তখন সামন্তের দল 
প্রকাশ্যে রাণার বিরুদ্ধাচরণ না করিলেও, চাচা ও মৈরকে জব্দ 
করিবার সুযোগ খুঁজিতে লাগিলেন | 

অচিরেই এক সুযোগ উপস্থিত হইল। ভীলদের সহিত যুদ্ধে 
জয়লাভ করিয়া att একদিন সৈন্য-সামস্ত-পরিবেষ্টিত হইয়া মাদেরিয়ার 
বনে বিশ্রাম করিতেছেন, এমন সময় কথা-প্রসঙ্গে তিনি নিকটস্থ 
একটি বৃক্ষের নাম জিজ্ঞাসা করিলেন ৷ 

রাণীর পাশেই ছিলেন একজন চোহান সীমন্ত। তিনি 
অন্যের অগোচরে HATA রাণাকে বলিলেন, “Ratatat, আপনার 
পিতৃব্যদের কাহাকেও জিজ্ঞাসা করিলেই বৃক্ষটির সঠিক নাম জানিতে 
পারিবেন ৷” 

সামন্তের কথার নিগূঢ় অভিসন্ধি বুঝিতে না পারিয়া রাণা 
সরল মনে পিতৃব্যকে সম্বোধন করিয়া বলিলেন, «এ গাছটির 
নাম কি বলুন না?” 


চাচা ও মৈর রাণার এই সরল প্রশ্নের বিপরীত অর্থ করিল। ; 


alt কুম্ভ ৫ 
তাহার! ভাবিল, কাঠুরিয়া-কন্যার গর্ভে জন্মগ্রহণ করিয়াছে 
বলিয়াই রাণা সকলের সমক্ষে তাহাদের এমন অপমান করিলেন! 
চাচা ও মৈরের পিতা এক কাঠ্রিয়ার কন্যাকে বিবাহ করিয়াছিলেন ৷ 

তখনকার মত এ-অপমাঁন তাহার! নীরবে সহ্য করিল বটে, 
কিন্ত সত্বই উহার উপযুক্ত প্রতিশোধ গ্রহণের সুযোগের 
প্রতীক্ষায় রহিল। অবশেষে নিভৃত নিকুর্ধে উপাসনারত রাঁণার 

রক্তে তাহার! তাহাদের প্রতিহিংসা-বৃত্তি চরিতার্থ করিল | 
* তাহাদের প্রতিহিংসা নিবৃত্ত হইল বটে, কিন্তু দুরাশা মিটিল 
না। ছুরাশার বশবর্তী হইয়াই তাহারা রাণা-শূন্য চিতোর অধিকার 
করিবার জন্য ছূর্গাভিমুখে অগ্রসর হইল। কিন্তু তাহাদের সে 
"ছুরভিসন্ধি সফল হইল না। রাণ! মুকুলের বালকপুত্র কুম্ভ কি মনে 
করিয়া পূর্বেই দুর্গের দ্বার অবরোধ করিয়া রাখিয়াছিলেন, তাই 
তাঁহারা হতাশ হইয়া মাদেরিয়ার নিকটবর্তী এক দুর্গে আসিয়া 
আশ্রয় গ্রহণ করিল। কিন্ত সে স্থানও নিরাপদ মনে ন! হওয়ায় 
তাহার! অবশেষে পায়ীগ্রামে আসিয়। দুর্গম রাতকোট পাহাড়ের 
উচ্চতম সান্থদেশে We এক প্রাচীন দুর্গে বসবাস করিতে 
লাগিল ৷ 

রাণা মুকুল যেমন ন্যায়পরায়ণতার সহিত রাজ্যশাসন করি- 
তেন, প্রজারাও তাঁহাকে তেমনিই ভালবাসিত। তাই তাহারা 
তাহাদের প্রিয় রাজার এই শোচনীয় মৃত্যুর উপযুক্ত প্রতিশোধ 
লইবার জন্য উদ্গ্রীব হইয়া উঠিল | 


মুকুলজীর পুত্র কুম্ভ তখন বালক মাত্র। কিন্তু সিংহ-শাবক 
কোন দিনই মেষশিশু হয় না, শৈশবেও তাহার সিংহের বিক্রমই 


৬ রাণা কুম্ভ 


থাকে। কুস্তও পিতৃহন্তার সমুচিত শাস্তি-বিধানের জন্য কৃতসংকল্প 
হইলেন ৷ 

এ ছুষ্কাৰ্য যে চাচা এবং মৈরের, এবং পাষণ্ডদ্বয় যে পারীগ্রামে 
রাতকোট দুর্গে অবস্থান করিতেছে, এ সংবাদ অবগত হইবামাত্র 
কুম্ভ অশ্বপৃষ্ঠে রাতকোট-অভিমুখে অগ্রসর হইলেন। মারবার- % 
অধিপতিও বালক রাণার সাহায্যাৰ্থে তাহার সহিত আসিয়া 
মিলিত হইলেন ৷ 

ইহা ছাড়া সুজা নামক চোহান বংশীয় এক রাজপুতের 
কুমারী কন্যাকে চাচা এবং মৈর অপহরণ করিয়া নেওয়ায় দুরৃত্তি- 
দের এ wale শাস্তি দিবার জন্য সুজাও কয়েকজন সঙ্গি- 
সমভিব্যাহারে রাতকোটের দিকেই অগ্রসর হইতেছিল; পথে 
রাণা কুম্ভ ও মারবার-অধিপতির সহিত তাহার দেখা হইল ৷ তিন- 
জনেরই উদ্দেশ্য এক, তিনজনে একই পথে চলিলেন। 

সে কি বিষম পথ! যেমন দুর্গম, তেমনই বিপদ্‌-সংকুল | 
তবুও তিনজনে অসীম সাহসে ভর করিয়া অশ্বারোহণে অগ্রসর 
হইলেন। বালক কুম্ভ সকলের অগ্রে--সঙ্গিগণ তাহার পশ্চাতে । | 

যাইতে যাইতে সন্ধ্যা হইয়া গেল। 


ঘন তমসায় পার্বত্য 
পথ একেবারে অন্ধকার হইয়া উঠিল, কিন্ত তবু তাহারা 


অনুমানের উপর নির্ভর করিয়া চলিতে লাগিলেন। অকস্মাৎ + 
দেখিলেন--এক ৷ তীৰ আলোকরেখা অন্ধকারের মধ্যে জ্বলজ্বল 
করিতেছে! 

মারবার-পতি দেখিয়াই বুঝিলেন, 


এক Bis} তাহাদের 
পথরোধ করিয়া বসিয়া আছে। 


NRA গন্ধ পাইয়া asa 


রাণী কুম্ভ bo? FY 

রক্ত-পিপাসা জাগিয়া উঠিল বটে, কিন্তু সে পিপাসা নিবৃত্ত 
হইবার পূর্বেই রাজপুত বীরের অসির আঘাতে উহার ছিন্ন মুণ্ড 
ভূমিতে লুটাইয়া পড়িল ৷ 

রাজপুতদের বিশ্বাস, পথিমধ্যে ব্যাত্র-শিকার অতি শুভ লক্ষণ। 
তাই তাহারা দ্বিগুণ উৎসাহের সহিত দুর্গের দিকে অগ্রসর 
হইতে লাগিলেন ৷ 

এদিকে ছুর্গ-দ্বারে উপস্থিত হইলে তাহাদের পদশব্দে চাচার 
পাঁলিতা কন্যার Rater হইয়া গেল। চাচা তাহাকে সান্তনা দিয়া 
বলিল, “মা, কোন ভয় নাই। আমরা যে স্থানে আছি, কাহারও 
সাধ্য নাই, এখানে আসিয়া আমাদের কোন অনিষ্ট করিতে পারে 1” 

তাহার কথা শেষ হইতে না হইতেই কুম্ভ সদলবলে কক্ষমধ্যে 
প্রবেশ করিলেন। ব্যাপার কি, অন্ধকারে তাহা ভাল করিয়া 
বুঝিবার পূর্বেই মারবার-অধিপতির gery তরবারির আঘাতে 
চাচার মস্তক দ্বিখণ্ডিত হইয়া গেল, বালক কুম্ভ মৈরেরও প্রাণ- 
সংহার করিয়া পিতৃহত্যার প্রতিশোধ গ্রহণ করিলেন। 


দুই 


এইভাবে পিতৃ-হস্তাদের শীাস্তিবিধান করিয়া ১৪১৯ খ্রীষ্টাব্দে 
কুম্ভ চিতোরের সিংহাসনে আরোহণ করিলেন। 

রাজ্যে তখন পরিপূর্ণ শান্তি । রাজকোষ অৰ্থ-পরিপূৰ্ণ, 
ঘেবারের শন্ত-ক্ষেত্রে সোন| ফলিতেছে, প্রজাবৎসল বাণ৷ 
প্রজাদিগকে পুত্রের মতে৷ পালন করিতেছেন। এক কথায় 


৮ রাণা কুম্ভ 


মেবারের স্বখ-সৌভাগ্য তখন ভাদ্রের ভরা নদীর মতো কুল 
ছাপাইয়া উঠিয়াছে। 

ইহা দেখিয়া আশে পাশের রাজ্যের রাজাদের অনেকেরই 
DRAG উপস্থিত হইল। এই সকল: পরঞ্রীকাতরদের নিকট 
মেবারের এই সুখ-সৌভাগ্য একেবারে অসহ্য হইয়! উঠিল ৷ 

খলজী বংশীয় রাজাদের age খর্ব হইয়া আসিলে সেই 
স্বযোগেই বিজয়পুর, গোলকুণ্ডা, মালব, গুজ'র, জৌনপুর প্রভৃতি 
কয়েকটি রাজ্য দিল্লী-সম্রাটের অধীনতা-পাশ ছিন্ন করিয়া নিজেদের 
স্বাধীনতা, ঘোষণা করে। এ সকলের মধ্যে মালব ও wage ছিল 
প্রধান। তাই চিতোরের এই সৌভাগ্য-গৌরবে তাহাদেরই Seta 
অনল বেশী জ্বলিয়| উঠিল ৷ 

কিন্তু মালবই হৌক, আর গুজ'রই হৌক-_াণা কুম্ভের 
সহিত বীরত্বের পরীক্ষায় জাটিয়! উঠ! যে তাহাদের কাহারও একার 
কর্ম নয়, তাহা তাহারা ভাল করিয়াই জানিতেন। তাই বন্ধুত্বস্থত্রে 
আবদ্ধ হইয়া ১৪৪০ Mice তাহার! একযোগে চিতোর আক্রমণ 
করিলেন। 

মেবারের প্রান্তভাগে__মালব রাজ্যের বিস্তীর্ণ প্রান্তরে মালব 
ও গুজ'ৱের অগণিত দৈন্য-ব্যুহের সমাবেশ হইল। অশ্ব, গজ ও 
পদাতিকের পদভারে সেই বিশাল প্রান্তর থাকিয়া থাকিয়া, কীপিয়া 
উঠিতে লাগিল | অপির ঝংকারে, দৈন্য-দামন্তের কোলাহলে, আকাশ- 
বাতাস মুখর হইয়া উঠিল। শিবিরাভ্যন্তরে বসিয়া মালব ও গুজ'র- 
রাজ OF আক্ষালন করিয়া কেবলই ভাবিতে লাগিলেন, এক 
ফুৎকারেই চিতোর-রাণাকে উড়াইয়া দিয়া মেবার দখল করিয়া লইবেন ৷ 


রাণা কুম্ভ ৯ 


এ দিকে চিতোৌরও নীরবে বসিয়া রহিল না। পররাজ্য- 
লোলুপ রাজাদের লোভের উপযুক্ত শিক্ষা দিবার জন্য রাণা কুম্ভ 
এক লক্ষ সৈন্য ও চৌদ্দ শত হস্তী লইয়া তাহাদিগকে আক্রমণ 
করিলেন | 

শক্র-পক্ষের তুলনায় কুম্তের সৈন্য-সংখ্যা অনেক কমই ছিল। 
কিন্তু তাহা হইলে কি হইবে? তাহাদের বুকে ছিল অসীম 
বল, প্রাণে ছিল দুৰ্জয় সাহস। শত্রুর আক্রমণ হইতে জননী 
জন্মভূমির স্বাধীনতা অক্ষুন্ন রাখিবার মরণ-পণ করিয়া যে সব 
দেশভক্ত বীর যুদ্ধক্ষেত্রে অগ্রদর হয়, তাহাদের বীরত্বের পরিমাপ 
ত’ শুধু সংখ্যায়ই হয় না! 

তাই দুই দলে যুদ্ধ বাধিলে মুহূর্তেই তাহা তুমুল হইয়! উঠিল৷ 
বিপক্ষ সৈন্যের গতিরোধ করিবার জন্য মেবার-বীরদের সহস্র 
সহস্র অসি এক সঙ্গে |কোবমুক্ত হইয়া নাচিয়া উঠিল, আর 
নাচিল তাহাদের ধমনীর উষ্ণ রক্ত | 

উদ্দাম জলস্রোতের মত রাজপুত সৈন্য মুসলমান সৈন্যের 
উপর ঝাঁপাইয়া পড়িল! সে কি ভীষণ বেগ! মুসলমান দৈন্য 
সে বেগ প্রতিরোধ করিতে পারিল না। রাজপুতের বর্শা ও 
অসির মুখে তাহার ছিন্নভিন্ন হইয়া গেল। মালব ও গুজরের 
সম্মিলিত দল রাণার নিকট পরাজয় স্বীকার করিল; মাঁলবরাজ 
মহম্মদ খলজী কুন্ত-কর্তৃক ধৃত ও বন্দী হইয়া! চিতোরে আনীত 


হইলেন | 


তিন 


অন্ধকার কারাকক্ষে বসিয়া মালবরাজ বিমর্ষমনে আপনার 
ভাগ্য-বিবর্তনের কথাই ভাবিতেছিলেন; আর প্রতীক্ষায় ছিলেন 
কখন বিজয়ী রাণার নিকট হইতে তাহার শিরশ্ছেদের আদেশ 
আসিবে! | 

আদেশ আদিল! কিন্তু শিরশ্ছেদের নয়, রাজ-দরবারে 
উপস্থিতির । শৃঙ্খলাবদ্ধ মালবরাজ নতনয়নে রাজদরবারে প্রবেশ 
করিলেন। 

রাণা কুম্ভ সিংহাসনে উপবিষ্ট ছিলেন। মাঁলবরাজ দরবারে 
প্রবেশ করিতেই তিনি আসন হইতে নামিয়৷ আসিয়া তাহাকে 
সমম্মে অভ্যর্থনা করিয়া লইলেন | 

মহম্মদ ভাবিলেন, বিজিত শত্রুর প্রতি [বিজয়ী রাণার এ 
শুধু মাজিত উপহাস! মার্জার যেমন করতলগত শিকার 
লইয়া ক্রীড়া করে, কুস্তও তেমনই মহন্মদের সহিত রহস্ত করিতেছেন ! 

কিন্তু পর-মুহূর্তেই মহম্মদের ভুল ভাঙ্গিল। রাণা স্বহস্তে 
তাহার শৃঙ্খল-বন্ধন খুলিয়া দিয়া গাচ্বরে বলিলেন, “খলজীরাজ, 
আপনি যুক্ত! মেবারের কোন রাজপুতই আর আপনার 
শক্রতাচরণ করিবে না! আমার সৈন্য-সামন্তের। আপনাকে 
PRATER আপনার রাজ্যে পৌঁছাইয়া দিয়া আসিবে |” 

মহমদ যেন নিজের চক্ষুকর্ণকৈই বিশ্বাস 


করিতে পারিতে- 
ছিলেন না! বিশ্বাস না হইবারই কথা। কেন 


না শত্রুকে এভাবে 


al কুম্ভ ১৪ 


করতলগত পাইয়াও যে কেহ তাহার সহিত এমন বন্ধুর মত 
ব্যবহার করিতে পারে, মালবরাজের জীবনে এ যাবৎ তেমন, 
কোন অভিজ্ঞতা হয় নাই। : 

তাই তাহার মনের সংশয় ঘুচিয়াও যেন ঘুচিতেছিল না। 
তিনি দন্দিগ্ধচিত্তে জিজ্ঞাসা করিলেন, “আমার এই যুক্তির মূল্য 
কি দিতে হইবে রাণা 2” 

কুম্ভের প্রশান্ত আনন নির্মল হাস্তে উজ্জল হইয়া উঠিল । 
তিনি সহান্তে উত্তর দিলেন, “রাজপুত মুক্তি বিক্রয় করে ন|। 
রাজা! আপনাকে কোন মুক্তি-মূল্যই দিতে হইবে ন| ৷” 

কিন্তু ক্ষণেক নীরব থাকিয়া আবার বলিলেন, “হ্যা, মুক্তি-মূল্য 
কিছু চাই বই কি রাজা! যদি পারেন তবে ভাবিতে চেষ্টা করি- 
বেন, রাজপুতও আপনাদের মতই মানুষ ! স্বাধীনতাকে তাহারাও 
কম ভালবাসে না! তাহাদের এই স্বাধীনতার উপর আর এমন 
অযথা হস্তক্ষেপ করিবেন ন৷ ৷--এই আপনার মুক্তির পণ |” 

মহম্মদ এতক্ষণ শুষ্ক নয়নে ছিলেন। রাণার এই মহৎ 
অন্তঃকরণের পরিচয় পাইয়া তাহার ছুই চক্ষে অশ্রুর বন্যা বহিল। 

মুগ্ধ মহন্মদ আপনার রাজমুকুট রাণার সিংহাসন-তলে রাখিয়া 
গদ্গদ্কঠে বলিলেন, “মহম্মদকে আজ যথার্থই জয় করিলেন 
alti! আপনার মহত্বের দুর্গে সে চিরদিনের জন্য বন্দী 
হইয়া রহিল। আমার এই মহৎ পরাজয়ের চিহ্নন্বরপ আমার 
রাজমুকুট আপনার রাজসভায় রাখিয়া গেলাম ৷” 

মহম্মদ খিলজী আদিয়াছিলেন রাজ্য জয় করিতে, রাজপুতের 
হাত হইতে চিতোর কাড়িয়া লইতে, চিতোরের ধন-সম্পদ লুণ্ঠন 


১২ at কুম্ভ 


করিতে! কিন্তু দেখিলেন, চিতোরের সর্বশ্রেষ্ঠ ধন চিতোরাবীরদের 


হৃদয়ের মহত্ব! সে মহত্ব APA করা যায় না, তাহাতে বাঁধা পড়িতে 
ইচ্ছা হয় ! 


হইলও তাই। wgel করিতে আসিয়া মহম্মদ চিতোর- 
রাণার মহব্বের বেদীমূলে আপনাকে নিঃশেষে বিলাইয়া দিয়া যেন 
একেবারে fea হইয়া কিরিলেন। কোথায় গেল সেই শত্ৰু! 
আর কোথায় গেল জয়ের দুর্বার আকাজঙ্ঞা | 

মালবে প্রত্যাবর্তনের পথে মহম্মদ সারা পথ শুধু রাজপুত 
জাতির কথাই ভাবিতে লাগিলেন! কি আশ্চর্য ধাতুতে গড়া 
এই মহাজাতি! এমন wea মত কঠোর, আবার এমন 
RIA মত কোমল! এমন নির্ভীক বীরহ্ৃদয়, আবার এমন স্নেহ- 
মমতায় ভরা! যুদ্ধে জয়লাভ করিয়া শক্রকে শৃঙ্খলাবদ্ধ করে, 
আবার সে বন্দীর শৃঙ্খল এমন ভাবে সম্মানে খুলিয়া দেয়! 

মহম্মদ এই আশ্চর্য জাতির কথা ভাবিতে ভাবিতে মালবে 
ফিরিলেন। কিন্তু যে-মহম্মদ চিতোর-জয়ের স্পর্ধা লইয়া যুদ্ধে 
গিয়াছিলেন, এ মহম্মদ আর সে মহম্মদ ছিলেন না! রাজপুত 
রাণী যেন জাহুম্পর্শে তাহার আমূল পরিবর্তন করিয়া দিয়াছেন! 

পরবর্তী জীবনে মহম্মদ এক ইতিবৃত্ত-গ্রস্থ রচনা করিয়া 
গিয়াছেন। রাণা কুস্তের কথা আলোচনা করিতে গিয়া তিনি 
লিখিয়াছেন__ 

“একটা হিং পশু লোকালয়ে গিয়াছিল মানুষের রক্তের 
আস্বাদ গ্রহণ করিতে, কিন্তু মায়াবী মানুষের স্নেই-মমতায় সে 
পশু হিংসা ভুলিয়৷ মানুষের বশ হইয়া! গেল! একটা পাষণ্ড 


ত 


তাহাদের স্বাধীনতার উপর অযথা হস্তক্ষেপ করিবেন না |--এই আপনার সুতির পণ, 


১৪ alt কুম্ভ 


দস্যু যে-মানুষের Ate লুঠন করিতে গিয়াছিল, তাহারই 
এক বিন্দু দয়! পাইয়া সে দস্থ্য হইল তাহারই ভালবাসার 
কাঙাল ! এমনই অসাধারণ মানুষ ছিলেন রাণা কুম্ভ ৷” 


at কুম্ভ যে কিরূপ উন্নত-স্বভাব, বীর-হৃদয় ও মহদন্তঃকরণ 
ছিলেন, পরাজিত “Ga এই উচ্ছুমিত অকুণ্ঠ প্রশংসাই তাহার 
চমৎকার পরিচয়। বাস্তবিক, রাজপুত জাতি যে সকল মহৎ- 
গুণের অধিকারী বলির ইতিহাসে অমর হইয়া রহিয়াছে, 
রাণ। কুস্তের জীবন-মুকুরে তাহা স্ুম্পষ্টরূপে প্রতিফলিত 
হইয়াছিল।  ক্ষত্রিয়ের বীর্ষের সহিত ব্রাহ্মণের ক্ষমার সমন্বয়ে, 
নির্ভীক বীরত্বের সহিত কুসুমের স্বভাব-ম্ুষমার সমাবেশে, কুস্তের 
চরিত্র অপূর্ব মাধুর্যমণ্ডিত হইয়াছিল | 

কুস্ত-নিমিত একটি বিজয়স্তম্ভে রাণীর জীবনের এই সুমধুর 
আলেখ্যটি উজ্জ্বল বর্ণে চিত্ৰিত রহিয়াছে। মালব এবং গুজরের 
সন্মিলিত বাহিনীর বিরুদ্ধে যুদ্ধজয়ের চিহ্ন স্বরূপ রাণা কুম্ভ চিতোরে 
জয়স্তম্ভটি নির্মাণ করেন। wad উচ্চতায় একশত কুড়ি ফুট ও 
নবতল বিশিষ্ট । স্তম্ভের নবম তলে শ্রীকৃষ্ণের রাসমণ্ডল উৎকীর্ণ। 
স্তম্ভগাত্ৰে বিভিন্ন গ্লোকে att কুস্তের শৌর্য কীতিত হইয়াছে | 

একটি গ্লোকে বলা হইয়াছে পৃথিবী কীপাইয়। সাগরের মতন 
বিশাল দৈন্যবাহিনী সঙ্গে লইয়া esate ও মাঁলবের স্বলতানগণ 
মেবার আক্রমণ করিয়াছিল । এই শক্রসৈন্যের মধ্যে ব্যাম্ৰের মত 
অথবা শু অরণ্যে অগ্নিশিখার মত বিরাজ করিতেছিলেন। 

অপর একটি গ্লোকে বলা! হইয়াছে, সূর্য যতদিন পৃথিবীকে 


রাণা কুম্ভ ১৫ 


তাপিত করিবে, ততদিন বাণ৷ কুস্তের খ্যাতিও sata থাকিবে । 
যতদিন উত্তরে হিমগিরি অটল থাকিবে, সমুদ্র পৃথিবীকে হারের 
মত বেষ্টন করিয়া থাকিবে, ততদিন কুম্ভের গৌরবও স্থায়ী হোক। 
তাঁহার রাজত্বের বিচিত্র ইতিহাস, তাহার রাজ্যের বর্ণচ্ছিট৷ চিরকাল 
অটুট থাকুক ৷ উদিত স্ব্যরশ্মির মত সমুজ্জল স্তম্ভের তোরণটি 
ভূমিপতির মত দণ্ডায়মান | 

যুদ্ধজয়ের একাদশ বৎসর পর রাণী এই wea নির্মাণকার্ধ 
আরম্ভ করেন ৷ দশ বৎসরে ইহা সমাপ্ত হয়। 

চিতোরে কুম্ভের এই জয়স্তম্ত আজিও দর্শকদের মনে বিস্ময় 
জাগায়! 


চার 


রাণা কুম্ভ যে কেবল বীর যোদ্ধা ও ন্যায়পরায়ণ রাজাই ছিলেন 
তাহা নহে, স্থাপত্য-শিল্পের প্রতিও তাহার অপরিসীম অন্গুরাগ 
ছিল। তাঁহার সৌন্দর্ধপ্রিয়তাও ছিল অসাধারণ | চিতোরে অদ্যাবধি 
att কুস্তের বহু চারুস্থাপত্য তাঁহার এই সৌন্দর্ধানুরাগের পরিচয় 
বহন করিয়া আসিতেছে | 

নাগোর রাজ্য বিজয় করিয়া কুম্ভ তথা হইতে বিশাল এক 
হন্থমান মূতি আনয়ন করিয়া চিতোর-ছুর্গের ছারদেশে স্থাপন 
করেন। afer নাম অনুসারে সেই দ্বার হনুমান দ্বার নামে 
প্রসিদ্ধ | 

আবুগিরির সানুদেশেও একটি mes of ছিল। রাণ৷ 


১৬ att কুম্ভ 


কুম্ভ স্বীয় বাহুবলে তাহাও অধিকার করিয়া লন এবং তথায় 
নুতন অন্ত্রাগার নিৰ্মাণ করেন ৷ অধিকাংশ সময়ই রাণা সেই 
RAZ অতিবাহিত করিতেন। ছূর্গমধ্যে অনেকগুলি মন্দির 
আছে, তাহার একটি মন্দিরে রাণা কুম্ভ ও তাহার পিতার 
পাবাণমূতি স্থাপিত আছে। আজও রাজপুতগণ সেই দুর্গে 
গিয়া এই দুই মহাবীরের চরণ-তলে তাহাদের পূজার অর্থ্য প্রদান 
করিয়া থাকেন! 

আবুগিরির শিরোদেশে রাণার আর এক স্থবিশাল কীতিস্তস্ত 
বিরাজিত আছে, তাহার নাল ‘geen ইহার অপরূপ 
নিৰ্মাণ-কৌশল ও কারুসৌন্দর্য দেখিলে বিস্ময়ে বিমুগ্ধ হইতে 
হয়। সে সময়েও আমাদের দেশে চারুস্থাপত্য কি পরিমাণ 
উৎকর্ষ লাভ করিয়াছিল, এ দেশের শিল্পীদের যন্ত্র যে তখন পাথর 
খোদিয়া কি অপরূপ সৌন্দৰ্য AP করিতে পারিত, কুন্তধ্যাম 


আবুংপর্বতের নিকট রাণা কুম্ভ ‘বাসন্তী’ নামে আরও একটি 
দুর্গ নির্মাণ করিয়াছিলেন। আরাবল্লীর নিকটেও রাণা ‘মাচিন’ 
নামে একটি ছূর্ভেন্ভ দুর্গ নির্মাণ করেন। 22) ছাড়া, সন্তি- 
পর্বতের মধ্যপথে তিনি একটি সুবৃহৎ জৈন-মন্দিরও নিৰ্মাণ 
করিয়াছিলেন। এই মন্দিরটি ত্ৰিতল, অনেকগুলি প্রস্তর-স্তস্ত 
সেই মন্দির-গাত্রে স্থশোভিত। ইহাদের উচ্চতা প্রায় সাতাশ 
হাত। অপূর্ব কারুকার্ধখচিত এই মন্দির নির্মাণে দশ কোটী 
টাকা ব্যয় হইয়াছিল। রাণা খবভ-দেবের নামে এই পবিত্ৰ 
মন্দিরটি উৎসৰ্গ করেন। 


রাণা কুম্ভ ১৭ 


মেবার রাজ্যে তখন সর্বশুদ্ধ ৮৪টি দুর্গ ছিল, তন্মধ্যে atl 
কুম্ভ একাই ৩২টি নির্মাণ করিয়াছিলেন। ৮৪টি দুর্গের মধ্যে 
কুস্তমেরুই সৰ্বপ্ৰধান এরূপ Wes গিরিপথে ইহা স্থাপিত, 
এবং এরূপ সুকৌশলে ইহা নির্মিত যে, সেই কুটপথ লঙ্ঘন করিয়া 
সেই দুর্গে প্রবেশ করা শত্ৰুর পক্ষে নিতান্তই দুঃসাধ্য ছিল৷ 

রাণা কুম্ভ যে কেবল রণকুশল বা স্থাপত্যান্ুরাগী ছিলেন 
তাহা নহে, তাহার কবিত্বশক্তি এবং সংগীতানুরাগও ছিল অসাধারণ ৷ 
তাহার রচিত গীতগোবিন্দের পরিশিষ্ট রচনা-লালিত্যে ও কবিত্ব-রসে 
ভরপুর। এই কবি-রাজার সহিত বিবাহ হইয়াছিল মীরাবাঈ-এর 
এ যেন মণিকাঞ্চন সংযোগ! মীরাবাঈ নিজেও খুব বড় কৰি 
ছিলেন, সংগীতেও তাহার অসাধারণ দখল ছিল ৷ 

মীরার সুমধুর কঠে তাহার স্বরচিত দৌহা শুনিয়া মুগ্ধ হয় 
নাই সে সময় সমগ্র মেবার খুজিলে এমন একটি লোকও পাওয়া 
যাইত al) মানুষ ত’ মানুষ, মীরার ভজন-গান শুনিলে বনের 
পশুপক্ষীও মুগ্ধ হইয়া তাহার বশ মানিত। 

মীর! গাহিতেন, কিন্ত সে গান কোন মানুষের মনোরঞ্জনের 
জন্য নহে। গান ছিল মীরার ভগবৎ-আরাধনী_গানের মধ্য 
দিয়াই মীরা তাহার রণছোড়লাল  গিরিধারীলালের উপাসনা 
করিতেন। তাই তাহার সংগীত এত মধুর হইত, এমন প্রাণের 
apes পরিপূর্ণ হইয়া উঠিত ৷ 

মেবারের এবং রাজস্থানের রণছোড়লাল-_গিরিধারীলাল বা কৃষ্ণ 
উপাসনা সম্বন্ধে কিছু জানা দরকার ৷ 

মেবারের রাণারা একলিঙ্গজী বা শিবের দেওয়ান ছিলেন। 

রাণ৷--২ 


১৮ রাণী কুম্ভ 


রাজস্থানবানীদের মধ্যেও শিব-উপাঁসনা বহুল প্রচলিত ৷ ইহারই 
মধ্যে শ্রীকৃষ্ণের পূজাও মেবার ও সমগ্র রাজস্থানে ব্যাপক হইয়া 
উঠে। শিব উপাগকদের কঠোর কৃচ্ছুসাধনা করিতে হয়। Ages 
সাধনা কিন্ত আদৌ কঠোর নয়। কৃষ্ণের উপাসক বা বৈষ্ণবদের 
মধ্যে দেবতা ও মানুষ একাত্ম হইয়া উঠিয়াছে। ভক্তরা কৃষ্ণকে 
ঘরের শিশু সন্তান জ্ঞানে লালাজী গোপালজী ইত্যাদি সম্বোধনে 
আদর করেন। কৃষ্ণলীলার মানবিক আবেদন খুব বেশি । রাজস্থানের 
রমণীদের স্বামীর মৃত্যুর পর জহরবরত অনুষ্ঠান করিতে । হইত। 
অর্থাৎ স্বামীর মৃত্যুর পর স্বর্গে স্বামীর সহিত মিলিত হইবার জন্য 
তাহারা অগ্নি প্ৰজ্বলন করিয়া নিজেদের আহুতি দিতেন ৷ এই 
প্রথার মধ্যে যে কাঠিন্য ও নিপীড়ন ছিল তাহা অস্বীকার কর! 
যায় ন৷ ৷ শিব উপাসিকাগণ স্বেচ্ছায় হউক, অনিচ্ছায় হউক, জহরত্রত 
অনুষ্ঠান করিতেন বাধ্য হইতেন ৷ কিন্তু কৃষ্ণ সাধিকার। জহরব্রত অনুষ্ঠান 
না করিলেও সমাজে হেয় হইতেন না বৈষ্ণব মানবিকতার মধ্যে 
জহর Stem বিশেষ কিছু উচ্চস্থান ছিল না । বৈষ্ণব ধর্মের এই ' 
উদ্ধার ও মানবিক ভাবের জন্যই শ্রীকৃষ্ণের পুজা মেবার ও রাজস্থানে 
জনপ্রিয় হইয়া উঠে। 

রাজস্থানের রাজা ও সর্দারগণ কৃষ্ণের মন্দির রক্ষণাবেক্ষণের জন্য 
ভূ-সম্পত্তি দান করিয়াছেন। এই সম্পর্কে বহু আখ্যানও প্রচলিত 
আছে। বীরখৈরা গ্রামে প্রাপ্ত একটি প্রস্তরলিপি হইতে জান] যায় 
যে, জনৈক ব্ৰাহ্মণ সন্তান পিতৃমাতৃহীন হইয়া জীবিকার জন্য একজন 
কলুর বাড়িতে আশ্রয় গ্রহণ করে। কলু তাহাকে ঘানি টানিবার 
কাজে নিযুক্ত করে। নবনিযুক্ত ব্যক্তিটি কেমন কাজ জানে 


রাণা কুম্ভ ১৯ 
দেখিবার জন্য কলু ঘানির কাছে আসে। তখন দে সবিস্ময়ে 
দেখে যে ঘানি নিকট রক্ষিত পাত্রে সরিষা হইতে তেলের 
পরিবর্তে রক্ত পড়িতেছে। দৃশ্যটি দেখিয়া কলু অত্যন্ত ভীত হয়। 
দে লোকটির প্রকৃত পরিচয় জিজ্ঞাসা করে। 

কলুর প্রশ্নের উত্তরে নির্দোষ মানুষটি £জানায়_-আমি অসহায় 
অনাথ ব্ৰাহ্মণ পুরোহিতের-সন্তান | 

পরিচয় শুনিয়া কলু চমকাইয়া উঠে! ত্রাণ পুরোহিতের 
সন্তানকে ঘানির কাজে নিয়োগ করা মহাপাপ। না জানিয়া কলু 
এই মহাপাপ করিয়াছে। 

পাপ হইতে মুক্তিলাভ করিবার জন্য কলু একবন্তরে দ্বারকার 
উদ্দেশে গৃহত্যাগ করে। তাহার ছুই হস্ত অগ্জলিবদ্ধ। তাহাতে 
মাটি রাখিয়া তুলসী বীজ রাখা হইয়াছে ৷ 

দীর্ঘ পদযাত্রার শেষে কলু বীরধৈর| গ্রাম হইতে দ্বারকায় আসিল | 

ছারক| মন্দিরের পুরোহিতগণ কলুর আগমনের কারণ শুনিয়া 
তাহাকে সাগরে স্নান করিয়া দ্বারকানাথের নিকট তাহার প্রার্থনা 
নিবেদন করিতে বলিল। 

কলু তাহাই করিল। সাগর স্নানের শেষে দ্বারকানাথ কলুর 


ভক্তিতে সন্তুষ্ট হইয়া তাহাকে দর্শন দিলেন | 
aq ঘানির কাজে Sta" পুরোহিতের সন্তান নিয়োগ করিয়া 


অজানিতে যে পাপ করিয়াছে তাহা হইতে কি ভাবে উদ্ধার পাইবে 


সেই কথাই দ্বারকানাথের নিকট জানিতে চাহিল। 
দ্বারকানাথ কলুর হাতে একটি লিখিত আদেশপত্র দিলেন । 


de রাণা কুম্ভ 
আদেশপত্রটি রাণাকে লেখা । আদেশপত্রে রাণাকে ' পরতাল্লিশ 
বিঘা ভূমিদানের কথা লেখা ছিল ৷ ৰ 

দ্বারকনাথের আদেশপত্র সঙ্গে ABA কলু দ্বারকা হইতে স্বগ্রাম 
বীরখৈরায় ফিরিয়া আসিল । 

সেখানে আসিয়া কলু জানিতে পারে যে, রাণা তখন পুরীতীর্থে * 
অবস্থান করিতেছেন ৷ 

কলু সেই মুহুর্তেই পুরী যাত্রা করিল ৷ 
পুরীতে জগন্নাথ মন্দিরের দ্বারে রাণার সহিত কলুর সাক্ষাৎ 
হইল। 


কলু, সমস্ত বৃত্তান্ত রাণাকে বলিয়া রাণার হস্তে দ্বারকানাথের 
আদেশপত্র দিল। 

রাণা তাহা মাথায় তুলিয়া লইলেন। আদেশপত্র অনুসারে 
তিনি অনাথ পুরোহিত সন্তানকে পঁয়তাল্লিশ বিঘা জমি দান করিলেন ৷ 

অনাথ পুরোহিতের বংশধরগণ আজিও মেই জমি ভোগ 
করিতেছে | 

বারকাপাথ মধুরানাথ গোকুলনাথ যছনাথ বিঠলনাথ মধুসুদন 
নন্দন গিরিধারীলাল লালজী ইত্যাদি নানা নামেই কৃষ্ণ রাজস্থানে 
পূজিত হন। মীরা তাহার দেবতাকে গিরিধারীলাল রণছোড়জী 
* বলিয়া ডাকিতেন ৷ 

ATE মাস শ্রীকৃষ্ণের দৌল-উৎসবের মান। সার! ফান্তন মাস 
জুড়িয়া রাজোয়ারার মানুষ দোল উৎসবে মাতিয়া থাকে। 

'আহেরিয়া' উৎসব দ্বারা ফাল্গুন মাস শুরু হয়। ‘আহেরিয়া’- 
কে, বলা হয় মহরত, কা শিকার অর্থাৎ শিকারের মহরত। 


রাণা কুম্ভ ২১ 


বাস্তবিক পক্ষে ‘আহেরিয়া’ শিকারেরই উৎসব। শিকার যাত্রার 
পূর্ব. দিন মেবারের রাণা সর্দার ও কর্মচারীদের মধ্যে সবুজ রডের 
পোশাক বা কাপড় বিতরণ করেন। দর্দারগণ এবং শিকারে 
ঘোগদানকারী ব্যক্তিগণ তাহাদের সর্বাধিক সুন্দর ঘোড়া সজ্জিত 
করিয়া উপস্থিত থাকে। শূকর শিকারই প্রধান লক্ষ্য। কারণ 
শূকর শিকারকে রাজপুতগণ শুভ লক্ষ্মণ বলিয়া মনে করে। 
মহরতের দিন শিকার না পাওয়া অস্থুভ লক্ষণ বলিয়া গণ্য হয়। তাই 
এমনভাবে শিকার-যাত্রা পরিকল্পিত হয় যে, শৃকর-শিকার যেন 
সুনিশ্চিত হয়। অঙ্বপৃষ্ঠে ‘খণ্ড, অর্থাৎ তরবারি এবং “বিরচি' বা 
বর্ণ। সঙ্গে লইয়া শিকারীরা! বন ঘেরাও করে। তারপর আরম্ভ হয় শুকর 
সন্ধান ও শুকরের পশ্চাদ্ধাবন | শিকারের নেশায় রাজপুতগণ এমন- 
ভাবে মাতিয়া যায় যে, শিকারীদের হাত-পা ভাঙা বা একের বর্শা 
অপরের দেহে বিধিয়া যাওয়া 'আহেরিয়া'র দিন বিরল ঘটনা নয়। 

এই সময়ে মেবার রাজপ্রামাদের রন্ধনশালা “আহেরিয়া'র নায়ক 
রাণার সঙ্গে সঙ্গে শিকার স্থানের সন্নিহিত খোল| মাঠে চলিয়া 
আনে। শুকর, বিশেষত শূকর ছানার মাংস রাজপুতদের প্রিয় 
aig) শিকারে প্রাপ্ত শুকর মাংস মাঠের রন্ধনশীলায় পাক করিয়া 
রাণ। ও তাহার সঙ্গী শিকারীরা একত্রে পান-ভোজন করে | 

দেবী গৌরীকে প্রসন্ন করিয়া তাঁহার বরলাভের জন্যই 'আহেরিয়া? 


অনুষ্ঠিত হয়। 'আাহেরিয়া” ধর্মের আবরণে রাজপুতদের সামরিক 


উৎসব | 
'আহেরিয়ার পর ফাগ ৷ TEA শ্রেষ্ঠ উৎসব ৷ ফাগ উৎসব 


বা হোলির সময় রাজপুত বালক-বালিক| পুরুষ নারীর দল পথে 


_ ৷৷২৭৭ 
জি \A4 


২২ রাণা কুম্ভ 


বাহির হইয়া আদে। আবির কুমকুম রঙে পিচকারিতে মানুষজন 
পথঘাট রঙিন হইয়া যায়। হোলির দিনে ছোট-বড় সামাজিক 
সব বাধাই ভাঙিয়া যায়। এমন কি, সেদিন মেবারের সর্দীরগণ 
মেবারের রাণাকে লইয়াও রঙ্গ-রসিকতা করে | 

শ্রীকৃষ্ণের দোল উৎসব, হোলি ai ফাগের সর্বাধিক বর্ণাঢ্য 
উৎসব হয় মেবার প্রাসাদে। তখন মেবারের রাণ! রাশীদের সঙ্গে 
হোলি খেলেন। প্রাসাদে কর্মরত নারী-পুরুষদের সঙ্গেও তিনি 
হোলিতে যোগ দেন। প্রাসাদের সন্ুখস্থ প্রাঙ্গণে সর্দারগণ অখপুষ্ঠে 
হোলি খেলিতে নামেন। তখন হোলির উত্তেজনার চরম মুহূর্ত 
প্রাসাদ হইতে সর্দারদের রঙ আবির পিচকারি সরবরাহ কর! হয় । 

রাত্রে উৎসবের শেষে বাণ৷ সর্দারদের সঙ্গে প্রাসাদের একটি 
কক্ষে মিলিত হন ৷ তখন চারণগণ গান করে। কাব্যপাঠ হয়। 
সকলের সঙ্গে সকলের রঙ্গ-রসিকতাও চলে । বাণ৷ সর্দারদের খণ্ড 
বা তরবারি এবং নারিকেল উপহার দেন ৷ 

চল্লিশ দিন ধরিয়া হোলি উৎসব চলে। চল্লিশ দিনের দিন সন্ধ্যায় 
বিশাল অগ্নিকুণ্ড প্ৰজ্জলন কর! হয়। সেই কুণ্ড fafaai ঘিরিয়া 
বালক-বালিকাগণ PHANG করে | তারপর চৈত্রের দাবদাহে রাজস্থান 
জ্বলিতে থাকে | 

অতএব কৃষ্ণ উপাসনা মেবার ও রাজস্থানে দীর্ঘকাল হইতেই 
প্রচলিত। কুম্ভ ও মীরাবাঈ উভয়েই কৃষ্ণের ভক্ত ছিলেন। তবে 
মীরার পুজা ছিল শ্রীকৃষ্ণের পায়ে নিজেকে সম্পূর্ণ সমর্পণ | কুম্ভকে 
হয়ত উৎসব ও হোলির জাঁকজমকই বেশি আকর্ষণ করিয়াছিল ৷ 

সমগ্ৰ রাজস্থানে তখন রাণা কুম্ভ যেমন সর্বশ্রেষ্ঠ পুরুষ 


রাণী কুম্ভ ২৩ 


ছিলেন রাজপুত নারীদিগের মধ্যে মীরাবাঈও তেমনই অনন্য- 
সাধারণ। যোগ্যের সহিতই যোগ্যার মিলন হইয়াছিল । কিন্তু 
তৰু তাহাদের মিলন তেমন সুখের হয় নাই, বিবাহের কিছুকাল 
পরেই তাহাদের জীবনাকাশে বিচ্ছেদের মেঘ ঘনাইয়া আসিল ৷ 

বাল্যকাল হইতেই মীরা ছিলেন অসীম ধর্মপরায়ণ।। তাহাদের 
গৃহদেবত। গিরিধারীলাল ছিলেন মীরার হৃদয়সিংহাদনের একমাত্র 
অধিকারী ৷ মীরা তাহার নির্মল অন্তরের উজ্জল দীপশিখা৷ জালিয়া 
নিশিদিন তাঁহার Bary দেবতার মুখের পানে AVF নয়নে চাহিয়া 
থাকিতেন। সে ভুবনমোহন মুখের দিকে চাঁহিয়| মীরার আর আশ! 
মিটিত না! 

সমবয়দী মেয়েরা তাহাকে লইয়| কত ঠাট|-বিদ্ৰপ করিত! 
মীরার মাও তাহার এই একান্ত তন্ময়তাকে পাগলামি’ মনে করিয়া 
এই ‘পাগলী’ মেয়েকে একটু অসাধারণ নেহের চক্ষেই দেখিতেন। 

মীরা গিরিধারীলালের মন্দিরে প্রবেশ করিয়া দ্বার রুদ্ধ 
করিয়া দিতেন। আপন মনে তাহার আত্মার আত্মীয়কে ভজন 
গান শুনাইতেন। গিরিধারীলালের পক্ষ হইতে কোন উত্তর 
না পাইয়া কীদিয়া ভাসাইতেন, অভিমানের অনুযোগ-বাণী শুনাইতেন। 
আবার পরক্ষণেই অনুতাপে গলিয়। গিয়া গিরিধারীর নিকট 
মার্জনা ভিক্ষা করিতেন। 

এমন করিয়াই শিশু মীরা কৈশোরে পদার্পন করিলেন | 
অবশেষে কৈশোরও অতিক্রান্ত হইল। কিশোরী মীরার দেহে 


যৌবন-স্মুষম ফুটিয়া উঠিল | 
মীরার পিতামাতা তখন কন্যার বিবাহের জন্য ব্যস্ত হইয়া 


২৪ রাণা কুম্ভ 


উঠিলেন। এ ব্যস্ততার তেমন কোন প্রয়োজন ছিল না; 
কেননা মীরার রূপগুণের খ্যাতি ও তাহার ভগবন্তক্তি তখন প্রবাদ- 
বাক্যের মত সমগ্র রাজস্থানে ছড়াইয়া পড়িয়াছিল ৷ 

সে সুখ্যাতির সৌরভ চিতোরের রাজপ্রাসাদে রাণী কুম্ভের 
নিকটও পৌছিল। বাণ৷ ge মীরার পাণিগ্রহণের অভিলাষ 
জ্ঞাপন করিলেন ৷ 

সমগ্র মেবারে তখন রাণী Fer মতো দ্বিতীয় পুরুষ আর 
কেহ ছিলেন All তাই শুভদিনে মীরার Piel সানন্দে কন্যাকে 
RSA হাতে সমর্পণ করিলেন। পিতৃগৃহ ছাড়িয়া__গিরিধারী- 
লালকে ছাড়িয়া মীর! স্বামী-গৃহে চলিলেন। কিন্তু তখনও 
গিরিধারীলালই মীরার সমস্ত অন্তর জুড়িয়| রহিলেন। 

রাণা কুম্ভ মীরাকে প্রাণের চেয়েও বেশী ভালবাঁসিতেন, 
Mate স্বামীপ্রেমের প্রতিদান দিবার জন্য যথাসাধ্য চেষ্টা করিতেন, 
কিন্তু পারিতেন ন|। শয়নে, স্বপনে, নিদ্রায়, জাগরণে__গিরিধারী- 
লালই মীরার হৃদয়-সর্বস্ব হইয়া! রহিলেন। 

স্বামী-গ্রহে আসিয়াও মীরার সেই একই চিন্তা__গিরিধারী- 
লাল! একাকী বসিয়া তিনি গিরিধারীলালের উদ্দেশ্যে অশ্ৰুর 
তৰ্পণ করিতেন, গানের ach তাহার অন্তরতমের নিকট আপনাকে 
নিঃশেবে সমর্পণ করিতেন | | 

মীরার আনন্দিত কণ্ঠে সুমধুর সংগীত শ্রবণের আশায় রাজ- 
অন্তপুরে ভিড় জমিয়া যাইত। রাণার এতটা ভাল লাগিত না! 
তিনি চাহিতেন মীরাকে একা। কিন্ত মীরা যে বহু পূর্বেই 
আপনাকে নিঃশেষে সমস্ত জগতে ছড়াইয়। দিয়াছেন! আর কি 


t 


একটিমাত্র সুর RES করিয়া, কণে মধু 
[পঃ ২৬ 


ঢালিয়া মীরা চলিলেন তাহার নন্দলালার উদ্দেশ | 


২৬ রাণা কুম্ভ 


তাহাকে ক্ষুদ্ৰ গণ্ডীর মধ্যে ধরিয়া রাখা চলে? যে বিহঙ্গ অনন্ত 
আকাশের সন্ধান পাইয়াছে, স্বৰ্ণ পিঞ্জৱ তাহার নিকট ভাল 
লাগিবে কেন? মীরা যে তাহার জীবন-দেবতার দেখা পাইয়া 
ধন্য হইয়াছেন, রাখার রাজ-অন্তঃপুরের বন্ধনের মধ্যে তিনি ধরা 
পড়িবেন কেন? 

শেষে একদিন রাণার আদেশে মীরা_চিতোরেশ্বরী মীরা» 
গিরিধারীলালের মীরা সামান্য ভিখারিনী-বেশে অজ্ঞাত পথে 
বাহির হইলেন। হাতের একতারাটিতে ভক্তির একটিমাত্র সুর 
age করিয়া, কণে মধু ঢালিয়! মীর! চলিলেন তাঁহার নন্দলালার 
উদ্দেশে মীর! গাহিতে গাহিতে চলিলেন, “বিনা প্রেমসে ন1 
মিলে নন্দলাল1! সে গান শুনিয়া পথের ছু'ধারে সকলের চক্ষুতে 
cates বহিল ৷ 

নন্দলালার মীরা|--গিরিধারীলাল রণছোড়লালের মীরা, 
তাঁহার ইষ্টদেবতার পাদপদ্মে আশ্রয় লাভ করিলেন! মীরার 
জীবন ধন্য হইল | 


পাঁচ 


মীরা ছিলেন মেবারের রাজলক্ষ্মী তাহার মেবাঁর পরিত্যাগের 
সঙ্গে সঙ্গে রাণার নান| Dafa দেখা দিল। ঝালোয়ারের রাঠোর 
সর্দারের এক কন্যার সহিত মারবার-পতির বিবাহের সমস্ত আয়োজন 
স্থির, এমন সময় রাণ| কুম্ভ বলপূৰ্বক ঝালোয়ার কুমারীকে হরণ 
করিয়! কুন্তমেরু দুর্গে আবদ্ধ করিয়া রাখিলেন। বন্দী হইয়াও 
সৰ্দার-কহ্য| মারবার-রাজকে ভুলিতে পারিলেন না। তিনি আপন 


al কুম্ভ Ae 


কক্ষে স্নান দীপালোকে বসিয়া মারবার-রাজের কথাই ধ্যান 
করিতেন | 

কুস্তমেরুর প্রানাদশ্রেণী wea দুর্গ হইতে অস্পষ্ট দেখা যাইত। 
মারবার-অধিপতি তথা হইতে কুস্তমেরুর কক্ষস্থিত দীপশিখাটিকে 
ঝালোয়ার-কুমারীর প্রেম-সংকেত কল্পনা করিয়া তাহার উদ্ধার 
সাধনের চেষ্টা করিলেন, কিন্তু সে হূর্ভেন্ দুর্গে প্রবেশের সকল 
চেষ্টাই ব্যর্থ হইল। সর্দার-কন্যা আশাভঙ্গের মনস্তাপে দগ্ধ হইয়া 
প্রাণত্যাগ করিলেন | এমন করিয়া রাণার নিষ্ঠুরতার তপ্ত নিশ্বাসে 
একটি অম্লান কুসুম অকালে ঝরিয়া পড়িল। 

ইহার পর রাণা আর এক অদ্ভুত কাণ্ড করিয়া বসিলেন ৷ 
তিনি তাহার জোষ্ঠপুত্র রায়মল্লকে ইদর রাজ্যে নির্বাদিত করিলেন। 

রাণা কুম্ভ যেদিন ঝুন্ঝুন্নরপতিকে যুদ্ধে পরাজিত করেন, 
তাহার পর হইতেই কোন আসনে বিবার পূর্বে তাহার তরবারি 
তিনবার মাথার চারদিকে ঘুরাইতেন। ক্রমে ইহ! তাহার মুদ্রাদোবে 
পরিণত হইল | রায়মল্ল প্রতিদিনই পিতার এই অদ্ভুত কাজটি দেখিতেন, 
কিন্তু কোন দিনই ইহার কোন অর্থ বুঝিয়া উঠিতে পারিতেন না।'অবশেষে 
কৌতূহল দমন করিতে না ।পারিয়া পিতাকে ইহার কারণ জিজ্ঞাসা 
করিলেন ৷ ৷ : 

এ প্রশ্ন জিজ্ঞাসা করা যেন মহা অপরাধের কাজ! TS এই প্রশ্নে 
নিতান্ত ক্ৰুদ্ধ হইয়া উঠিলেন এবং সঙ্গে সঙ্গে রায়মল্লের উপর নির্বান 
দণ্ডের আদেশ হইল। রাজপুত সন্তানদের নিকট পিতার আদেশ 


দেবতার আদেশের মতো; তাই রায়মল্প পিতার আদেশ শিরোধার্ষ 


করিয়া চিতোর পরিত্যাগ করিয়া গেলেন ৷ 


২৮ রাণ| কুম্ভ 


কুম্ভ কি কারণে চারণদিগের উপরও ভয়ানক বিরক্ত 
হইয়াছিলেন! রাজানুগ্রহেই মুখ্যতঃ ইহাদের জীবিকা-নির্বাহ 
হইত। গৌরবময় অতীতের ও রাজস্থানের মৃত 'বীরপুরুষদের 
জয়গান গাহিয়া গাহিয়া ইহারা ছূর্বলকে দিত শক্তির প্রেরণা, 
শোকার্তকে দিত সান্তনার প্রলেপ আর কাপুরুষদের প্রাণে 
জালিয়া তুলিত শক্তির হোমানল ৷ ইহার বিনিময়ে দেশের 
রাজা যোগাইতেন ইহাদের জীবিকা ৷ 

রাণা যখন তাঁহাদের উপর ক্রুদ্ধ হইলেন, তখন তাহাদের 
ভয়ানক দুরবস্থা উপস্থিত হইল। অথচ রাণীর বিরুদ্ধে কিছু 
করিবারও উপায় নাই। অবশেষে তাহাদের মধ্যে একজন 
কৌশলে রাণীর প্রাণসংহার করিয়া ইহার প্রতিকারের চেষ্টা 
করিতে লাগিল ৷ 

Tee একটি সুযোগ উপস্থিত হইল। রাণ| হঠাৎ অসুস্থ 
হইয়া পড়িলে এই চারণ State রাণার কররেখা৷ গণনা করিয়া 
বলিল যে, এ রোগ হইতে তাহার আর নিস্তার নাই৷ 

ব্রাহ্মণের কথায় বিশ্বাস করিয়া রাণ| জীবনের আশা পরি- 
ত্যাগ করিলেন এবং তাহার হাতেই আপন চিকিৎসার ভার 
অর্পণ করিলেন। এই কুচক্রী ত্রাহ্মণই রাণীর রোগ পরীক্ষা 
করিত, স্বীয় ব্যবস্থামতো ওঁবধ সংগ্রহ করিয়া রাণাকে খাইতে দিত। 

কিন্ত এই চারণ ব্রাহ্মণের ভণ্ডামি শীঘ্রই ধর! পড়িল। সে 
সপ্তধাতু-মিশ্রিত বিষাক্ত ওষধ রাণাকে খাইতে দিত। অবশেষে 
একজন বিচক্ষণ চিকিৎসকের হস্তে রাণার চিকিৎসার ভার 
পড়িল। তিনি তাহাকে সম্পূর্ণ নিরাময় করিয়া তুলিলেন। 


ee 

৩০ রাণা কুম্ভ 
ব্রাহ্মণ অবধ্য বলিয়া রাণ। কুচক্রী চারণের প্রাণদণ্ডের ব্যবস্থা না 
করিয়া তাহাকে রাজ্য হইতে নিৰ্বাপিত করিয়া! দিলেন ৷ 

Pel ব্ৰাহ্মণ ও জ্যোতিবী কতৃক রাজহত্যা রাজপুত রাজ- 
পরিবারে বিরল ঘটনা নহে ৷ উনবিংশ শতাব্দীতেও রাজস্থানে এইরূপ 
ঘটনার নিদর্শন পাওয়া যায়।. 

১৮২০ শরষ্টাব্দের ঘটনা । সে সময় জেমস টড পশ্চিম রাজপুত 
রাজ্যগুলির পলিটিক্যাল এজেন্ট ছিলেন ৷ উদয়পুরের রাণার সহিত 
তাহার খুব বন্ধুত্ব ছিল । 

প্রতি বর্ধাতেই উদয়পুরের atl রোগে ভূগিতেন। একজন 
ব্রাহ্মণ রাণার জ্যেষ্ঠ ভগিনীর বিষয়সম্পন্তি দেখাশোনা, করিতেন । 
এই ত্রান্মণই আবার রাণার জ্যোতিষী ও চিকিৎসক ছিলেন । 
Stat রাণার cater বিচার করিয়। 'জানান যে, বৎদরটি রাণার 
পক্ষে অত্যন্ত দুঃবৎসর । রাণার স্বাস্থ্যের উন্নতির জন্য চিকিৎসক- 
জ্যোতিষী সপ্তধাতু-মিত্রিত বধের ব্যবস্থা করেন- ঠিক যেমন রাণা 
RSA জন্যও ব্যবস্থা কর! হইয়াহিল। উভয় ক্ষেত্রেই এই Say 
ছিল বিষ। সপ্তধাতু-মিশ্রিত বিষাক্ত বব প্রয়োগ করিয়া রাণাকে 
মৃত্যুর মুখে ঠেলিয়া দেওয়াই ছিল কুচক্রী ব্রাহ্মণদের মূল উদ্দেশ্য । 

জেমস টড রাণার জ্যোতিষী-চিকিৎসকের মূল উদ্দেশ্য বুঝিতে 
পারিয়া উদয়পুরের রাণাকে সপ্তধাতু-মিশ্রিত বধ গ্রহণ হইতে বিরত 
করেন। তিনি ব্রাহ্মণের পরিবর্তে ডঃ ডানকানকে রাণার চিকিৎসার 
জন্য নিযুক্ত করেন ৷ ডঃ ডানকানের চিকিৎসার ফলে উদয়পুরের রাণ। 
দ্রুত আরোগ্য লাভ করেন ৷ 

সুস্থ হইয়া রাণ। কুচক্রী ব্ৰাহ্মণকে যড়যন্ত্ৰ-দ্বার|-লব্ধ বিষয়-সম্পত্তি 
হইতে বঞ্চিত করেন। কিন্তু কুম্ভের মতন তিনিও ব্ৰাহ্মণকে চরম 
দণ্ড দেন নাই। 

যুগ যুগ ধরিয়া রাজপুত ধারা একই ভাবে বহিয়। চলিয়াছে। 


a 


ছয় 

চক্রীর চক্রান্ত হইতে রাণার প্রাণ রক্ষা হইল বটে, কিন্তু 
আর বেশী দিন তিনি নিষণন্টকে রাজ্য ভোগ করিতে পারিলেন 
না। অতি শোচনীয়ভাবে তাহার মৃত্যু হইল ৷ 

Sai নামে রাণার এক ছুরাচার পুত্র ছিল। জ্যেষ্ঠনাত| 
রায়মল্লের নির্বাননের সুযোগ লইয়া সে একদিন তাহার পিতার 
বুকে ছুরি বসাইয়| দিল। মহারাণ| কুস্ত--চিতোর-গৌরব কুম্ভ 
- কবি, প্ৰেমিক, সংগীত-প্রিয় ও শিল্পান্ুরাগী কুস্তের জীবন- 
প্রদীপ এই ভাবে নিৰ্বাপিত হইল | 

পাষণ্ড Sa পিতার জীবন নাশ করিয়া ১৪৬৯ খ্রীষ্টাব্দে 
চিতোরের সিংহাসনে (আরোহণ করিল। দেই নির্বাসিত চারণ 
ব্রাহ্মণ উদার মনে রাজালাভের এই ছুরাশা জাগাইয়া দিয়াছিল ; 
গোপনে গোপনে সে-ই উদাকে এ জঘন্য কর্মে প্ররোচিত 
করিয়াছিল। তাই Ba রাজ-দিংহাসনে বসিয়াই সেই নরাধম 
চাঁরণকে মন্ত্রীর পদে প্রতিষ্ঠিত করিল। 

যেমন রাণী, তেমনই মন্ত্রী! ইহার ফলে ছুইদিনেই চিতোরে 
নানা বিশৃঙ্খলা উপস্থিত হইল। মাত্র পাঁচ বৎসর (Gr রাজ্য- 
শাসন করে, কিন্তু এই অল্প সময়ের মধ্যেই চিতোরের পূর্ব-গ্রী ও 
গৌরব বহুলাংশে বিনষ্ট হইয়া গেল ৷ 

এই gay হত্যাকাণ্ড মেবারবাদীর মনে উদার প্রতি এত 


বিরূপ প্রতিক্রিয়া ae করিয়াছিল যে, পিতৃহত্যার পর মেবারের 


মানুষ কখনও Bate স্বনামে উল্লেখ করে নাই ৷ উদ! সম্বন্ধে 
কিছু বলিতে হইলে “হাতিয়ারো' “ঘাতীরাও' ( অর্থাৎ ঘাতক ) প্রভৃতি 
শব্দ ব্যবহার কর! হইত। 

উদার এই লোমহর্ষণ Fete ইদরে রায়মল্লের কানে গিয়াও 
পৌছিল। চিতোরের ভবিষ্যৎ ভাবিয়া তিনি ব্যাকুল হইয়া 
উঠিলেন। অবশেষে ১৪৭৪ খৃষ্টাব্দে তিনি চিতোর (আক্রমণ 


৩২ রাণা কুম্ভ 


করিয়া চিতোরের সিংহাসন অধিকার করিয়া লইলেন ৷ চিতোরবাসী 
সকলেই রায়মল্লকে শ্রদ্ধা করিত, তাই তাহারা সানন্দে তাঁহাকে 
রাণা বলিয়া স্বীকার করিয়া লইল ৷ ৰ 

উপায়ান্তর ন! দেখিয়া উদা_ রাজস্থানের কলঙ্ক, চিতোর- 
রাজবংশের কলঙ্ক, পাষণ্ড উদ|--দিল্লী-সম্ৰাটের পদ-লেহন করিয়া 
তাহার অনুগ্রহ ভিক্ষা করিবার জন্য দিল্লী ছুটিল। দিল্লীশ্বরের 
সাহায্যের বিনিময়ে রাজপুত-কুলাক্গার উদ! বাগ্লার পবিত্র কুলে 
কালিমা লেপন করিয়া স্বীয় তনরাকে দিল্লী-সত্ৰাটের করে সমর্পণ 
করিতে মনস্থ করিল। 

কিন্তু রাজপুত-কুলে এভাবে কলঙ্ক-লেপন ভগবানের 
অভিপ্রেত ছিল না, তাই দিল্লী হইতে স্বরাজ্যে প্রত্যাবর্তনের 
পথে বজাঘাতেই তাহার মৃত্যু হয়। তখ্ন দিল্লীশ্বর উদার পুত্র 
শেষমল্ল ও THe লইয়া সসৈন্যে মেবার আক্রমণ করিলেন । 
রাজস্থানের ধুসর পথে ধূলি উড়াইয়| মুসলমান সৈন্যবাহিনী 
মেবারে আসিয়। উপস্থিত হইল | 

এই সংবাদ পাইয়া AAS আটান্ন হাজার অশ্বারোহী ও 
এগার হাজার পদাতিক লইয়া মুসলমান দৈশ্যাবাহিনীর সম্মুখীন 
হইলেন | নাথদ্ধারের বিস্তীর্ণ প্রান্তরে উভয় পক্ষে তুমুল যুদ্ধ বাধিল। 

অবশেষে রাজপুতের তরবারির নিকট মুলমান-বাহিনী 


বিপর্যস্ত হইয়া গেল। রক্তাক্ত-কলেবর মুসলমান সৈন্য প্রাণ- _ 


ভয়ে দিল্লী অভিমুখে প্রত্যাবর্তন করিল | 

হর হর ব্যোম্‌ ব্যোম্‌ নাদে আবার মেবারের প্রান্তর 
কীপিয়| উঠিল। বাণ৷ কুস্তের মেবার স্বাধীনতা-গৌরবে পূর্বের 
মতোই হাসিতে লাগিল। রাণা রায়মল্ল যুনলমানদিগের আমক্রণ 
হইতে চিতোর রক্ষা করিয়া রাণ! কুন্তের গৌরব ও স্বাধীনতা 
অক্ষুপ্ন রাখিলেন। 


ছোটদের রাজস্থান গ্রন্থমাল। পরবর্তী গ্রন্থ ately সঙ্গ | 


_ রাজস্থান গ্রস্থমালা :_ 
| AAT গ্রন্থ 

